Kære opstalder og halvpartsrytter. 28.april 2015

**DÆKKEN-OG SADDELUNDERLAG VASK!**

Også i år vil det være muligt at få vasket dækkener/sadelunderlag til en favorabel pris, hos Annie og Jensens rengøring i Skjern.

Vi tager os af transporten frem og tilbage.

Prisen for dækkenvask excl. imprægnering er 90 kr. og med imprægnering er prisen 120 kr. pr dækken.

For sadelunderlag er prisen 100 kr. for 5 stk.

Betingelsen for at prisen kan holde er, at du lægger de dækkener/sadelunderlag der skal vaskes i en stor sæk, lukker den og sætter en seddel på med navn og antal dækkener - og om du ønsker imprægnering.

Sækken placeres i den røde stald nede ved elevhestetavlen/Tom Tom's boks.

Vi sørger for at køre det der ned i uge 28 så alle dækkener skal være pakket i uge 27.

Sækkene returneres igen, vi sender besked ud når de står i klubben igen.

Når dækkener/sadelunderlag er retur fra vask får jeg en faktura på det hele, og så vil jeg sende jer en opkrævning via jeres staldregning.

**INSEKTBEHANDLING!**

Også i år kan vi tilbyde at behandle jeres heste med insektmiddel.

Det er muligt at vælge mellem to forskellige midler, Flusa eller Tectonik. Begge disse midler blev anbefalet af dyrlægerne i Holstebro, da vi var på medicinhåndteringskursus i 2014.

Flusa er en klar væske (kan ikke ses på hesten), prisen for 1 behandling er 38 kr.

Tectonik er en blå væske (og vil farve hesten), prisen for 1 behandling er 21 kr.

Det anbefales at behandle hestene hver 3. uge, og vi har derfor valgt at lave en "sommerpakke", bestående af ialt 6 behandlinger, til en samlet pris for

Flusa på 225 kr

Tectonik på 126 kr.

De 6 behandlinger vil blive givet i uge 21, uge 24, uge 27, uge 30, uge 33 og afsluttes i uge 36.

Viser det sig nødvendigt at behandle efter uge 36 kan dette naturligvis tilkøbes.

Behandlingen sker ved at lægge en stribe på hestens ryg, fra hale til manke, og væsken optages og fordeles via fedtkirtlerne.

Hvis du er interesseret i at tilkøbe denne behandling bedes du sende en sms til rideskolens telefon 61303241 - gerne så hurtigt som muligt. Beløbet bliver opkrævet på din opstaldnings regning.

Ønsker jer alle en dejlig sommer

Med Venlig Hilsen

Rikke på vegne af Bestyrelsen i Aaskov Rideklub.